# Donja Dubrava

### Izvor: Wikipedija

Donja Dubrava
Županija | Međimurska
Broj stanovnika (2001.) | 2.274
Površina | 19,16 km 2
Naselja u sastavu općine | Donja Dubrava
Načelnik općine | Marijan Varga
Poštanski broj | 40328 Donja Dubrava
Donja Dubrava Donja Dubrava na karti Hrvatske

Donja Dubrava je općina u Međimurskoj županiji, Hrvatska ,smještena blizu ušća rijeke Mure u Dravu. Sastoji se od jednog istoimenog naselja sa 2,531 stanovnikom (2001.)

## [uredi] Zemljopis

Donja Dubrava smjestena je na samom istoku Međimurske županije. Od Čakovca 33 km, od Ludbrega 25 km i od Koprivnice 22 km.

## [uredi] Stanovništvo

Po posljednjem popisu stanovništva iz 2001. godine, općina Donja Dubrava imala je 2.274 stanovnika, raspoređenih u jednom naselju - Donjoj Dubravi.

### [uredi] Nacionalni sastav, 2001.

- Hrvati - 2.249 (98,90)
- Rusi - 9 (0,40)
- Albanci - 2
- Makedonci - 2
- Srbi - 2
- Ukrajinci - 2
- Slovenci - 1
- ostali - 1
- neopredijeljeni - 4
- nepoznato - 2

## [uredi] Uprava

Općinski načelnik, donačelnici, poglavarstvo, Općinsko vijeće

## [uredi] Povijest

Mjesto ima dugu tradiciju, utvrda Novi Zrin jedno je od povijesnih obilježja utkano i u općinski grb...

## [uredi] Gospodarstvo

Od nekad pretežito poljoprivrednih domaćinstava, krajem 19. i početkom 20. stoljeća razvija se obrtništvo koje je i danas prisutno u velikoj mjeri. Otvaranje zone male privrede nije puno pomoglo u novom zapošljavanju, dosta neiskorištenih kapaciteta. HE Dubrava na Dravi.

## [uredi] Slavni ljudi

Danas se mjesto može podičiti petoricom redovitih profesora na fakultetima, i jednim rektorom. Iako zbog prirode posla žive u drugim sredinama, emocionalno vezani za rodnu grudu, pomažu koliko mogu u promociji i razvitku mjesta.

## [uredi] Spomenici i znamenitosti

Novi Zrin, obilježje od velikog povijesnog značenja. Uređeni centar mjesta kojim dominira park, uređene povijesne zgrade Zalan, crkva Sv. Margarete i stambeno poslovni centar izgrađen ranih 70. tih.

## [uredi] Obrazovanje

U mjestu djeluje Osnovna škola koja je temelj obrazovanja. Sve više mladih se odlučuje na studije u kojima prednjači Visoka učiteljska škola u Čakovcu.

## [uredi] Kultura

U mjestu djeluje Kulturno umjetničko društvo "Seljačka sloga" i već dugi niz godina okuplja mlade i starije članove u očuvanju kulturne baštine kraja preko pjesme, plesa i govora u više sekcija. Djeluje pjevački zbor, tamburaši, plesači, dramska grupa...

Najpoznatija živuća ikona mjesta jest Teta Liza odnosno Elizabeta Toplek, etno pjevačica.

U okviru školskog programa česti su posjeti pisaca i književnika u Osnovnoj školi, promocije knjiga...redovite izložbe likovnih radova učenika,

## [uredi] Sport

Donja Dubrava se može podičiti s cijelom lepezom sportskih društava i udruga građana.

Košarkaški klub Dubravčan ima zapažene rezultate na državnoj razini, okuplja mlade da se u sportskom i takmičarskom duhu razvijaju.

Od ostalih sportova, tu su nogometni klub "Dubravčan" koji je osnovan 1927. godine i 2007. godine slavi 80. godina postojanja, kuglački klub, Streljački (malo stagnira), Športsko ribolovno društvo "Štuka", Lovačko društvo "Fazan", Teniski klub "Dubravčan".

Udruga građana : Dobrovoljno vatrogasno društvo, Udruga umirovljenika, Društvo žena, Klub mladih, ekološko društvo Senjar, Udrugu dragovoljaca i veterana domovinskog rata, Društvo crvenog križa, Klub liječenih alkoholičara, Konjički klub, Nautički klub Fljojsar, udruga za uzgoj malih životinja Međimurska lastavica...Osim tih udruga, mještani se okupljaju i u okviru političkih stranaka.

## [uredi] Vanjske poveznice

- Službena stranica Općine Donja Dubrava

Dobavljeno iz "http://hr.wikipedia.org../../../d/o/n/Donja_Dubrava_a74c.html"

Kategorija: Općine u Međimurskoj županiji

##### Views

- Članak
- Razgovor
- Trenutna inačica

##### Traži

##### Drugi jezici

- English
- Magyar